પોલીસ પાસેથી પ્રાપ્ત થતી માહિતી અનુસાર બોરસદ તાલુકાના ઝારોલામાં રહેતા હિતેન્દ્રભાઈ જશભાઈ પટેલ ઉ. વ. ૫૬ અને કનુભાઈ અંબાલાલ બીન શંકરભાઈ પટેલ બંન્ને સ્કુટી લઈને આજે સવારે બોચાસણ સ્વામીનારાયણ મંદિરમાં દર્શન કરવા માટે ગયા હતા અને દર્શન કરી પરત ઝારોલા જવા નીકળ્યા હતા તેઓ આજે સવારે સાડા નવ વાગ્યાના સુમારે ડભાસી રોડ ઉપરથી પસાર થઈ રહ્યા હતા ત્યારે સામેથી પુરપાટ ઝડપે આવતી સેન્ટ્રો કારના ચાલકે હિતેન્દ્રભાઈની સ્કુટીને ટક્કર મારી દેતા સર્જાયેલા અકસ્માતમાં હિતેન્દ્રભાઈ અને કનુભાઈ ઉછળીને રોડ ઉપર પટકાતા તેઓને શરીરે ગંભીર ઈજાઓ પહોંચી હતી જેમાં હિતેન્દ્રભાઈનું ઘટનાસ્થળે મોત નિપજ્યું હતું.